પોરબંદર શહેર ના એસટી રોડ પર રિલાયન્સ ટાઈપ અને કોમ્પ્યુટર ઇન્સ્ટીટયુટ ચલાવતા અને સામાજિક કાર્યકર તરીકે કાર્ય કરતા સલીમભાઈ યુસુફભાઈ સુર્યા (ઉવ ૫૭)આજે રાત્રી ના પોતાના કલાસીસ ખાતે હતા ત્યારે સાડા આઠેક વાગ્યે શહેર ના જાણીતા બિલ્ડર અને મેમણ જમાત ના અગ્રણી યુસુફ પુંજાણી તથા તેના બે પુત્રો હમીદ તથા હમાદ તેમજ અન્ય બે શખ્શો બાઈક પર લોખંડ ના પાઈપ ,ધોકા સાથે આવ્યા હતા અને “હાઈકોર્ટ માં સ્ટે ભલે લે પરંતુ હાઈકોર્ટ મારું કઈ બગડી નહી લે તેમ કહી સલીમભાઈ ને આડેધડ મારવા લાગ્યા હતા આથી સલીમભાઈ ત્યાં જ ફસડાઈ પડ્યા હતા બાદ માં તમામ લોકો એ તેના કલાસીસ માં પણ તોડફોડ કરી હતી અને કોમ્પ્યુટર સહીત નો સામાન વેરવિખેર કર્યો હતો બનાવ બનતા લોકો ના ટોળા એકત્ર થઇ ગયા હતા આથી પાંચેય શખ્સો ત્યાંથી નાસી ગયા હતા બાદ માં બિલ્ડર યુસુફ તથા તેનો એક પુત્ર સલીમભાઈ ના મામા કાસમ હાસમ હામદાની ની સુતારવાડા ના નાકે આવેલી કોહીનુર પેઈન્ટ્સ નામની દુકાને ગયા હતા અને ત્યાં જઈ અને તેના મામા ને પણ સલીમ સાથે શા માટે ફરો છો તેમ કહી અને ઢીકા પાટું નો માર માર્યો હતો અને બાદ માં ત્યાંથી નાસી ગયા હતા ઈજાગ્રસ્ત બનેલા મામા ભાણેજ ને સારવાર માટે પોરબંદર ની સરકારી હોસ્પિટલ ખાતે ખસેડવામાં આવ્યા હતા પોલીસે ફરિયાદ ની તજવીજ હાથ ધરી છે બનાવ ના પગલે મુસ્લિમ સમાજ માં ચકચાર મચી ગઈ છે